sunnudagur 10. september 2017 kl. 17:00
Aðstæður: Vindur á annað markið. Völlurinn flottur
Maður leiksins: Gunnar Nielsen (FH)
FH 1 - 0 Grindavík
1-0 Steven Lennon ('19)
11. Atli Guðnason ('64)
19. Matija Dvornekovic ('86)
10. Davíð Þór Viðarsson
13. Bjarni Þór Viðarsson ('69)
16. Jón Ragnar Jónsson ('86)
17. Atli Viðar Björnsson ('64)
Matija Dvornekovic ('24)
Kassim Doumbia ('88)
Leik lokið. FH krækir í mjög mikilvægan sigur í Evrópubaráttunni. Baráttusigur. Grindvíkingar fengu færi til að skora í leiknum en þau nýttust ekki.
Fjórum mínútum bætt við. Ná FH-ingar að sigla sigrinum heim?
Alexander Veigar með þrumuskot fyrir utan teig en Gunnar ver.
Juanma hefur komið líflegur inn. Hann á núna skalla framhjá.
88. mín Gult spjald: Kassim Doumbia (FH)
Fór utan í Juanma í skallabolta.
Kassim er brjálaður enda á leið í leikbann. Fjórða spjald hans í sumar.
86. mín Jón Ragnar Jónsson (FH) Matija Dvornekovic (FH)
Matija fer meiddur af velli. Jón Ragnar kemur inn. Jón Ragnar fer í bakvörðinn og Gummi Kalli upp á kantinn.
Simon Smidt með hættulega fyrirgjöf en Kassim Doumbia bjargar í horn. Andri Rúnar var einn og óvaldaður bakvið hann! Hefði líklega endað með marki ef Kassim hefði ekki náð til boltans.
83. mín Simon Smidt (Grindavík) Edu Cruz (Grindavík)
80. mín Gult spjald: Rodrigo Gomes Mateo (Grindavík)
Björn Berg Bryde með frábæra fyrirgjöf á Alexander Veigar sem tekur boltann viðstöðulaust á lofti með vinstri en skotið yfir.
74. mín Alexander Veigar Þórarinsson (Grindavík) René Joensen (Grindavík)
Alexander kom ekkert við sögu gegn KR í síðasta leik. Hefur verið að glíma við meiðsli.
Robbie Crawford með fyrirgjöf frá hægri á Atla Viðar sem á skalla að marki. Jajalo ver örugglega.
69. mín Bjarni Þór Viðarsson (FH) Emil Pálsson (FH)
68. mín Juanma Ortiz (Grindavík) Milos Zeravica (Grindavík)
Juanma kom af krafti inn á í leik gegn ÍA á dögunum. Skoraði og fékk rautt. Hvað gerir hann í dag?
Andri Rúnar nálægt því að sleppa í gegn eftir langa spyrnu frá Jajalo. Gunnar Nielsen kemur vel út fyrir teiginn og skallar boltann burt. Vel gert hjá Færeyingnum.
64. mín Atli Viðar Björnsson (FH) Atli Guðnason (FH)
Þetta skot var það síðasta frá Atla Guðna í dag. Nafni hans kemur inn á. Hvað gerir markaskorarinn reyndi?
Glæsilegt spil hjá FH endar með góðu færi! Atli Guðnason á skot innanfótar í hægra hornið en Kristijan Jajalo ver. Hornspyrna!
Aftur kemst Will Daniels í gegn vinstra megin. Gunnar Nielsen kemur út á móti og lokar á Will sem setur boltann yfir markið. Grindvíkingar líklegri í byrjun seinni hálfleiks.
Pétur Viðarsson og René Joensen ýta í hvorn annan þegar boltinn er víðsfjarri. Ívar Orri mætir á svæðið og róar menn niður.
Grindvíkingar eiga langa sóknarlotu eftir hornspyrnu. Boltinn dettur á endanum á Will Daniels fyrir utan vítateiginn en þrumsukot hans fer rétt framhjá markinu.
Andri Rúnar er skorar en það er löngu búið að flagga. Rangstaða.
Seinni hálfleikurinn hafinn. Grindvíkingar núna með vindinn í bakið.
FH-ingar leiða eftir þrumuskot Steven Lennon úr vítateignum. Grindvíkingar hafa heldur betur fengið færin hér í fyrri hálfleik en nýtingin hefur ekki verið góð. FH hefði einnig getað bætt við marki í nokkuð fjörugum fyrri hálfleik.
FH-ingar í fínu færi! Björn Berg Bryde á slaka hreinsun og Atli Guðna kemst einn og óáreittur upp vinstri kantinn. Hann sendir boltann á fjærstöngina á Matija Dvornekovic en skot hans framhjá.
Hann er mættur! Hjálpaði ÍBV að vinna bikarmeistaratitill í gær fór svo með stelpunum til eyja mættur i Kaplakrika í dag #fotboltinet pic.twitter.com/Kh6VhzFISt
— orri rafn (@OrriRafn) September 10, 2017
Mikill barningur inni á vítateig FH. Boltinn dettur loks út á Sam Hewson sem á þrumuskot en Kassim Doumbia kemst fyrir það. Hornspyrna.
Emil Pálsson þrumar hátt yfir úr góðu færi! Böddi löpp var í kapphlaupi við Jajalo. Böddi náði bolanum og sendi út á vítateigslínu á Emil sem var einn og óvaldaður. Ísfirðingurinn setti hins vegar alltof mikinn kraft í skotið.
FH-ingar líklegri til að bæta við núna heldur en Grindavík að jafna. Fínn taktur í heimamönnum.
Kassim Doumbia á skalla eftir hornspyrnuna en Kristijan Jajalo ver af stuttu færi. Önnur hornspyrna!
Böddi löpp með stórhættulega fyrirgjöf en Rodrigo Gomes Mateo bjargar í horn. Rodrigo er kominn á fullt eftir að hafa misst af stórum hluta tímabilsins vegna meiðsla.
24. mín Gult spjald: Matija Dvornekovic (FH)
Fer aftan í Gunnar Þorsteins sem var á hörkuspretti upp vinstri kantinn.
Geggjað spil hjá Grindavík og dauðafæri! Will Daniels á góðan sprett áður en hann sendir út til hægri á Rene Joensen. Will heldur hlaupinu áfram inn á teiginn og Rene sendir boltann aftur á hann. Will er í góðu færi en skotið hans er skelfilegt og það fer framhjá markinu. Grindavík hefur fengið fín færi í þessum leik en nýtingin er slök!
FOOTBALL! FH done so little and they find themselves 1-0 courtesy of Mr Lennon. Great finish in fairness but wasn't coming #fotboltinet
— Lucas Arnold (@FRfotboltiLucas) September 10, 2017
19. mín MARK! Steven Lennon (FH)
FH-ingar komast yfir! Eftir gott spil hægra megin í teignum þá dettur boltinn dauður í teignum. Steven Lennon þakkar fyrir sig með því að skora með þrumuskoti!
Tólfta markið hjá Lennon í sumar.
Will Daniels í dauðafæri! Andri Rúnar vinnur baráttuna við Kassim og á góða sendingu inn fyrir. Will kemst í gegn vinstra megin en Gunnar Nielsen kemru út á móti og ver. Hornspyrna.
Minni lesendur á að kassamerkja Twitter færslur um leiki Pepsi-deildarinnar með #fotboltinet - Valdar færslur rata hingað í lýsinguna.
Kassim Doumbia hittir ekki boltann. Rene Joensen fær færi utarlega í teignum en skot Færeyingsins fer framhjá.
Helsta ógn Grindvíkinga í byrjun leiks er úr skyndisóknum. FH-ingar sækja meira.
Gömlu liðsfélagarnir Steven Lennon og Sam Hewson fara í eina alvöru breska tæklingu á miðjunni. Boltinn á milli. Þeir spiluðu saman bæði hjá Fram og FH.
FH-ingar sækja mun meira í byrjun. Besta færið er þó Grindvíkinga en það fékk Andri Rúnar áðan eftir skyndisókn.
Gott færi í teignum! Rene Joensen kemst upp hægra megin og lyftir fyrir á Andra Rúnar. Andri er einn og óvaldaður en skot hans á lofti fer yfir markið!
Kicked off here at @fhingar. Lovely day for it (apart from the wind of course). Strange/quiet atmosphere. #fotboltinet
Smá vindur hér. FH-ingar eru með vindinn í bakið.
FH fær hornspyrnu strax á fyrstu mínútu.
Ívar Örn flautar leikinn á.
Franski hægri bakvörðurinn Cedric D'Ulivo er ekki með FH í dag. Cedric kom til FH í júlí en hann ku hafa slitið krossband á dögunum. Tímabilið er þá búið hjá honum.
Davíð Þór Viðarsson, fyrirliði FH, byrjar á bekknum í dag en hann er tæpur vegna meiðsla.
Leikmenn farnir inn í klefa að gera sig klára. Styttist í þetta.
Heimir Hallgrímsson, landsliðsþjálfari, og Helgi Kolviðsson, aðstoðarlandsliðsþjálfari, eru mættir á völlinn.
Tómas Meyer er í gæslunni í dag. Hann ræðir við Heimi Guðjónsson, þjálfara FH, og fer yfir taktík dagsins.
FH endurheimtir Pétur Viðarsson úr leikbanni auk þess sem Gunnar Nielsen kemur aftur í markið eftir að hafa misst af leiknum við KR vegna landsleiks með Færeyjum.
Bergsveinn Ólafsson og Emil Pálsson koma líka aftur í lið FH eftir meiðsli. Davíð Þór Viðarsson, Bjarni Þór Viðarsson og Þórarinn Ingi Valdimarsson fara á bekkinn sem og markvörðurinn Vignir Jóhannesson.
Hjá Grindavík kemur Sam Hewson inn í liðið fyrir Simon Smidt.
Það er frítt inn á leikinn í dag. Ég hvet alla til að mæta á völlinn!
Halldór Orri Björnsson, FH
Við ætlum að klára þetta mót með sæmd og tryggja Evrópusæti. Það er fyrir öllu. Við vorum þunnskipaðir í síðasta leik en menn eru að koma til baka og ég er mjög bjartsýnn fyrir síðustu leikina,
Andri Rúnar Bjarnason, framherji Grindvíkinga, er kominn með 15 mörk í Pepsi-deildinni í sumar. Hann stefnir hraðbyri í átt að markametinu í efstu deild en það er 19 mörk.
Hvað segir Óli Stefán Flóventsson, þjálfari Grindavíkur? Nær Andri metinu?
Mér er eiginlega alveg sama. Honum er ekki sama en hann spáir voða lítið í þetta. Aðalatriðið er að liðið skori mörk. Okkar sóknarleikur er svolítið byggður í kringum hann og hann hefur nýtt það í sumar og spilað vel.
FH-ingar voru mjög vængbrotnir í 1-0 tapi gegn KR fyrir tíu dögum síðan. Gunnar Nielsen var í landsliðsverkefni með Færeyjum og Pétur Viðarsson í banni. Þeir snúa aftur í dag.
Bergsveinn Ólafsson, Cédric D'Ulivo, Emil Pálsson og Halldór Orri Björnsson misstu allir af leiknum gegn KR vegna meiðsla. Bergsveinn og Emil gætu snúið aftur í dag.
Hjörvar Hafliðason, sparkspekingur á Stöð 2 Sport, spáir í leiki umferðarinnar. Hann spáir öruggum sigri FH.
FH 5 - 0 Grindavík
FH-ingarnir hafa fengið góða hvíld og áttað sig á hlutunum. Nú þurfa þeir að fara að rífa sig í gang. Þeir nálgast verkefnið á sunnudaginn ófyrirleitnari en nokkru sinni fyrir.
Góðan og blessaðan.
Hér fylgjumst við með leik FH og Grindavíkur í 18. umferð Pepsi-deildarinnar.
Bæði lið eru í baráttu um þrjú efstu sætin sem gefa Evrópusæti.
FH er í 4. sæti með 25 stig en Grindavík er í sama sæti með jafnmörg stig. FH á leik til góða. Bæði liðin eru stigi á eftir KR sem er í 3. sætinu. Sigurliðið í dag hoppar því upp í 3. sætið.
3. Edu Cruz ('83)
7. William Daniels
16. Milos Zeravica ('68)
22. René Joensen ('74)
10. Alexander Veigar Þórarinsson ('74)
11. Juanma Ortiz ('68)
17. Magnús Björgvinsson
19. Simon Smidt ('83)
25. Aron Freyr Róbertsson
Rodrigo Gomes Mateo ('80)